open-index/open-wikipedia-markdown huggingface dataset:
Kaapstad-hawe

Die **Kaapstad-hawe** is ’n hawe in Kaapstad, Suid-Afrika. Dit is in Tafelbaai geleë en was voorheen bekend as die **Tafelbaaise Hawe**.

Vanweë sy posisie aan een van die wêreld se besigste handelsroetes is dit een van die bedrywigste hawens in die land; dit hanteer die grootste hoeveelheid vars vrugte en is naas die Durban-hawe die grootste houerhawe. Dit het ook groot herstel- en onderhoudsgeriewe wat deur talle groot hengelvlote en ’n deel van Wes-Afrika se olienywerheid gebruik word. Danksy talle toeriste-aantrekkings in die hawe en omgewing doen baie passasierskepe ook hier aan.

## Geskiedenis 
[duimnael|160px|links|[Alfred, Hertog van Sakse-Koburg en Gotha|Prins Alfred van Brittanje het in 1860 die eerste beton gegooi vir die bou van 'n breekwater.]]

Die hawe het deur die eeue saam met Kaapstad ontwikkel, vanaf 6 April 1652 toe Jan van Riebeeck van die Verenigde Oos-Indiese Kompanjie (VOC) ’n voorsieningstasie vir matrose hier begin het. Vroeëre ontdekkingsreisigers het dit reeds van die laat 15de eeu af Tafelbaai genoem.

Die eerste konstruksie in die hawe was ’n hawehoof wat Van Riebeeck in 1654 laat bou het. Skepe het in die baai anker gegooi en goedere is met kleiner skuite na en van die land vervoer. 

Tafelbaai is bekend vir sy woeste storms in die winter. Die VOC het enorme verliese gely – in so ’n mate dat die hawe later vir die wintermaande gesluit is. Skepe het dan eerder Simonsbaai (deel van Valsbaai, waar Simonstad nou geleë is) aangedoen.

’n Hewige storm in 1858, lank ná die ontbinding van die VOC, het 30 skepe laat strand en tot groot lewensverlies gelei. Lloyd's of London het geweier om daarna skepe in die winter in Tafelbaai te verseker, en dit het daartoe gelei dat die Britse koloniale regering in 1860 begin het met die bou van die eerste breekwater en daarna die Victoria- en die Alfred-dok, die eerste veilige hawe. Sedertdien is die hawe in ’n groot mate uitgebrei.

## Belangrikste dele 
Die hawe is deur die eeue aansienlik uitgebrei en bestaan vandag uit verskillende dele:

* Die Ben Schoeman-dok: Dit is die grootste buitenste dok in die hawe en is waar die houerterminaal geleë is. Verbeterings aan die dok in die 2000's het daartoe gelei dat die hawe nou 1,4&nbsp;miljoen vraghouers van sowat ses meter lank (TEU's) per jaar kan hanteer, teenoor die 800&nbsp;000 van vroeër.
* Die Duncan-dok: Dit is die kleinste en oudste binnedok, met meerdoelige en vrugteterminale sowel as ’n droëdok, herstelkaai en vasmeerplek vir tenkskepe. Groot passierskepe meer sedert 2013 ook daar vas.
* ’n Vasmeerplek vir seiljagte. 
* Die Victoria- en die Alfred-dok: die hoofdokke van die oorspronklike hawe. Dit huisves nou die Victoria & Alfred Waterfront. Dit word egter steeds deur kleiner handelskepe, soos vissers- en plesierbote, gebruk.

Die hawe is 24 uur per dag, sewe dae per week oop. Dit word deur Transnet bestuur. Alle skepe wat die hawe binnekom, moet ’n haweloods aan boord hê.

## Lees ook
*CPPI-indeks

## Verwysings 
## Eksterne skakels 
* Amptelike webtuiste 

*15px Hierdie artikel is vertaal uit die Engelse Wikipedia
Raja Ravi Verma

**Raja Ravi Varma Koil Thampuran** (29 April 1848 – 2 Oktober 1906) was 'n beroemde Indiese skilder. Hy het belangrike bydraes tot die geskiedenis en ontwikkeling van nuwe vorme van Indiese kuns gelewer. Hy het 'n manier ontwikkel waarop dit moontlik was om Europese kunstegnieke te gebruik om tradisionele Indiese tonele uit te beeld.
Durban-hawe

Die **Durban-hawe** in Durban, Suid-Afrika, is die grootste en besigste hawe in Afrika. Dit is strategies aan groot internasionale skeepsroetes geleë en is die land se grootste houerhawe.

Die hawe is 24 uur per dag, sewe dae per week oop. Op openbare vakansiedae kan werkure egter beperk word.

## Lees ook
*CPPI-indeks
*Maydon Wharf

## Verwysings 
## Eksterne skakels 
* Leverton, B.J.: The Romance of the Durban Harbour. In: Lantern. Tydskrif vir Kennis en Kultuur. Jaargang 13, nr. 3, Maart 1964
* Amptelike webtuiste

* 15px Hierdie artikel is vertaal uit die Engelse Wikipedia
Ngqura-hawe

Die **Ngqura-hawe** is ’n diepwaterhawe aan die ooskus van Suid-Afrika, 20&nbsp;km noordoos van Gqeberha (voorheen Port Elizabeth). Konstruksiewerk het in September 2002 ’n aanvang geneem en werksaamhede het in Oktober 2009 begin toe die MSC&nbsp;*Catania* die eerste handelskip was wat die hawe aandoen.

## Oorsig 
Ngqura is Suid-Afrika se nuutste en diepste houerhawe. Dit is deel van die Coega-nywerheidsontwikkelingsone en vul die land se ouer hawens aan, veral die nabygeleë Port Elizabeth-hawe en die diepwaterhawens van Richardsbaai en Saldanha. Dit is die diepste houerterminaal in Afrika suid van die Sahara en kan die enorme nuwe-generasie-houerskepe hanteer.

Die hoofdoel van die hawe is om goedere vir die streek se groot nywerheidsaanvraag te hanteer. Dit is ook ontwerp as ’n houerhawe wat die druk op ander hawens kan verlig, en as ’n middelpunt vir verskeping hoofsaaklik aan die oos- en weskus van Afrika en vir handelsroetes tussen Suid-Amerika en Asië.

## Eienskappe 
Die beweging van sand in die hawe word beheer met ’n stelsel wat die eerste in sy soort in Suid-Afrika is. Sand word van die weste- na die oostekant van die hawe en van daar verder gepomp om slik en erosie te beperk. 

Die hawe word beskerm deur twee breekwaters met dolosse. Die westelike breekwater is 1,3&nbsp;km lank en die oostelike een 2,7&nbsp;km. Die oostelike breekwater is die langste nog in Afrika. Die dolosse wat in die Ngqura-hawe gebruik word, weeg elk 30&nbsp;ton.

## Lees ook
*CPPI-indeks

## Verwysings 
## Eksterne skakels
Amptelike webtuiste
*15px Hierdie artikel is vertaal uit die Engelse Wikipedia
Albert Henry Hime

Sir **Albert Henry Hime** (29 Augustus 1842 – 13 September 1919) was 'n eerste minister van Natal. Hy is gebore in Kilcool, Ierland, en sluit in 1861 by die *Royal Engineers* aan. Hy word in 1875 tot Koloniale Ingenieur van Natal bevorder. Hy word later lid van die Uitvoerende sowel as die Wetgewende Raad van Natal en veg ook in die Anglo-Zoeloeoorlog. Hy meet later die grens met die Vrystaat op. In 1897 word hy Minister van Lande, Werke en Verdediging van Natal, 'n pos wat hy behou tot 1899 toe hy aangestel word as eerste minister. Hy bedank in 1903 en is in 1919 in Pietermaritzburg oorlede.

Die dorpie Himeville in KwaZulu-Natal is na hom genoem.

## Bron 
* *Ensiklopedie van Suidelike Afrika* Eric Rosenthal. 1967.
Hilton College

duimnael|links|Die William Campbell-gebou
**Hilton College** is 'n privaatseunskool wat in 1868 deur eerwaarde William C. Newnham in Pietermaritzburg gestig is. In 1872 is die skool tot 7&nbsp;km noord van Hiltonweg verskuif.

## Eksterne skakels 
*  Amptelike webtuiste
James Liege Hulett

duimnael|regs
Sir **James Liege Hulett** (17 Mei 1838 - 1928) was 'n Natalse nyweraar, pionier en staatsman. Hy is gebore in Engeland en emigreer in 1857 na Natal waar hy by Nonoti begin boer. Hy eksperimenteer met araroet, katoen, koffie en mielies. Hy spits hom toe op die produksie van suikerriet en neem gou die leiding daarmee. Op Kearsney doen hy ook pioneerswerk met die verbouing van tee. 

Hy word in 1883 lid van die Wetgewende Raad en later Speaker en onder verantwoordelike bestuur, Minister van Naturellesake. Hy stig *J.L. Hulett & Seuns* in 1882 wat vandag as *Tongaat Hulett Sugar* bekend staan. Die maatskappy is op die JSE gelys en is vandag etlike miljarde rande werd.

Die eerste suikermeule word in 1903 op Tinley Manor geopen en hierna groei die bedryf geweldig. Een van sy grootste prestasies is om toestemming van die Natalse regering te kry om suiker aan te plant in Zoeloeland in 1905. Die eerste groot raffinadery word in 1911 te Rossburgh geopen en uiteindelik deur 'n afsonderlike onderneming oorgeneem. Hy word sir Liege in 1910 met Uniewording.

## Bron 
* *Ensiklopedie van Suidelike Afrika*, Eric Rosenthal, 1967
* Russell, Gilbert: Sir Liege Hulett (1838 - 1928). In: Lantern. Tydskrif vir Kennis en Kultuur. Jaargang 35, nr. 1, Januarie 1986
Gereformeerde kerk Plettenbergbaai/Knysna

Die **Gereformeerde kerk Plettenbergbaai/Knysna** is die naasjongste gemeente in die GKSA se Klassis Boland. Einde 2015 was hier 70 belydende en drie dooplidmate (bes moontlik so min van laasgenoemde omdat die omgewing gewild is as aftreeplek vir mense uit die binneland). Dit was toe die naaskleinste gemeente in die Klassis; net Agulhas, die jongste in die Klassis, was kleiner met 38 belydende en geen dooplidmate nie.  Einde 2015 was Eden se getalle onderskeidelik 73 en vyf.

Die Gereformeerde kerk Eden is in 2006 gestig as die sewende gemeente van die GKSA wat sedert 1976 aan die Wes-Kaap se kus tot stand gekom het. Eers het die gemeente op sowel Knysna (in die Presbiteriaanse kerk) as op Plettenbergbaai gehou, maar daarna net elke Sondagoggend halfelf in die NG kerkgebou op laasgenoemde dorp. 

Die belydende lidmatetal het sedert die begin van 2016 gegroei tot 75 belydende lidmate en 5 dooplidmate. Daar is ook weer begin met eredienste op Knysna en wel op die eerste Sondag van elke maand. Hierdie eredienste vind om 09:00 plaas aan huis van Monica Venter, Circular Drive 56, Knysna. 

Die gemeente se naam is met ingang 1 Januarie 2020 na Plettenbergbaai/Knysna verander om verwarring te voorkom.

## Predikant 
# Naude, Emile, 2009 – 2015
# Knoetze, Geo  (Hulpdienspredikant)  2016 – hede
# Braam van der Walt, 9 Desember 2018 – 31 Desember 2023
# Van Schaik, Hanno, 2024 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Gereformeerde kerk Stilbaai

duimnael|links|280px|Die Gereformeerde kerk Stilbaai, Januarie 2017.
duimnael|links|280px|Nog 'n aansig van die kerkgebou.
duimnael|links|280px|Die kerk van voor gesien.

Die **Gereformeerde kerk Stilbaai** is die vierde jongste van die 20 gemeentes in die GKSA se Klassis Boland. Einde 2015 was hier 116 belydende lidmate en 13 dooplidmate vir ’n sieletal van 129, die sewende kleinste van die gemeentes in die Klassis Boland. Einde 2011 was die syfers onderskeidelik 96 en sewe. In 2025 staan die lidmaatgetalle op net oor die 200.

Die suidwestelike wyke van die Gereformeerde kerk Mosselbaai, afgestig van die Gereformeerde kerk George in 1985, het eers eredienste in die rolbalsaal op Stilbaai gehou. Later het hulle oorgeskuif na die Palinggatoord tot die Gereformeerde kerk Stilbaai in 2002 tot stand gekom het, een van agt Gereformeerde kerke wat tussen 1976 en 2006 aan die Wes-Kaapse kus tot stand gekom het.  

Die gemeente het ’n erf van die NG gemeente Stilbaai gekoop en begin beplan aan ’n veeldoelige saalkerk. Dit is so beplan dat dit moontlik sal wees om dit later te ontwikkel tot ’n volwaardige kerkgebou. Die argitek was André Venter en die bouaannemer Daan Kruger, ’n lidmaat. Venter het opdrag gekry om die ontwerp van die gebou met die omgewing te laat inskakel en dit dus in ’n Kaaps-Hollandse of Hugenotestyl te beplan. Hiervoor is ’n gebou in die Hugenotestyl op Riversdal en nog ’n gebou as voorbeeld gedien.

Die kerkgebou is op 26 Maart 2004 voorlopig in gebruik geneem, waarna die amptelike ingebruikneming op 22 Maart 2005 plaasgevind het. Verder is die pastorie in Junie 2024 voltooi.

Die Gereformeerde kerk Stilbaai sluit, buiten die kusdorp waaraan sy naam ontleen is, ook die dorpe Albertinia, Heidelberg, Jongensfontein, Riversdal en Witsand in. 

## Predikante 
* Ds. Peet Coetzee (hulpdiens)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

 
*  Gereformeerde Kerk Stilbaai webblad. 2018 (gkstilbaai.co.za)
Paul Lückhoff

**Paul Lückhoff** (1953 - 17 September 2024) was ’n Suid-Afrikaanse akteur van die verhoog, televisie en rolprente. Hy was lid van Swaruk en Sukovs voordat hy in 1981 by Kruik aangesluit het. In 1982 het hy vryskutwerk begin doen.

Hy is veral bekend vir sy rol van Saul in Dalene Matthee se *Kringe in ’n Bos*. Ander belangrike rolle was Elias in *Fiela se Kind*, die kultusleier Menasse in die sepie *Egoli – Plek van Goud* en Pop Benade in die rolprentweergawe van *Triomf*.

## Loopbaan 
Op die verhoog het hy opgetree in *’n Stryd met Engele*, *Atlantis! Atlantis!*, *Die Vasvat van ’n Feeks*, *Die Leeu in die Winter*, *Ek, Anna van Wyk*, *Die Koggelaar*, *Die Groot Wit Roos* en *Not With My Gun*.

Op televisie was Lückhoff in *Arsenaal* (seisoen 1), oom Wimpie du Toit in *Binnelanders* (seisoene 8 tot 15), Felix Venter in *Hopeville* (seisoen 1), Dirk in *Onder Draai die Duiwel Rond* (seisoen 2) en Doc Botha in *Plek van die Vleisvreters* (seisoen 1).

Sy rolprentrolle sluit in generaal Andries Cronjé in *Verraaiers*, Frik de Klerk in *Platteland*, Harry Gouws in *Stargazer*, Felix Venter in *Hopeville* en Pietman in *Broer Matie*.

## Pryse 
Lückhoff het ’n Dalro-prys gewen vir beste manlike byspeler in die toneelstuk *Die Leeu in die Winter*.

## Verwysings 
## Eksterne skakels 
*
Shah Jahan

**Shahabuddin Muhammad Shah Jahan** (15 Januarie 1592 – 31 Januarie 1666, Oerdoe: شہاب الدین محمد شاہجہاں) was van 1628 tot 1658 die vyfde Mogol-Keiser van Indië. Hy is gebore as prins Khurram, die seun van keiser Jahangir en sy Hindoe-Rajput vrou, Taj Bibi Bilqis Makani (13 Mei 1573 – 18 April 1619). Hy word as een van die grootste Mogole beskou en sy regerende tydperk word as die goue era van die Mogolryk se argitektuur beskryf. Om die rede het hy baie monumente opgerig, een hiervan is die beroemde Taj Mahal, die mausoleum van sy mees geliefde vrou, Mumtaz Mahal.
Nur Jahan

**Nur Jahan** (Persies: نور جهان‎‎; Oerdoe: نور جهاں; Pasjtoe: نور جہاں‎; alternatiewe spellings, **Noor Jahan**, **Nur Jehan**, ens.; 31 Mei 1577 – 17 Desember 1645) gebore as **Mehr-un-Nissa**, was die keiserin van die Mogolryk van Indië. Sy was die mees geliefde vrou van die Mogol-keiser Jahangir. Met haar skoonheid, intelligensie en sterk persoonlikheid word sy as een van die magtigste en invloedrykste vrouens van die 17de eeu beskou.
Carles Puigdemont

**Carles Puigdemont i Casamajó** (Katalaans:  [karɫəs pudʒðəˈmon i kazəmə'ʒo]; * 29 Desember 1962 in Amer, Girona, Katalonië, Spanje) is 'n Spaanse politikus wat op 16 Januarie 2016 as die 130ste president van Katalonië ingehuldig is.
Eckard Rabe

**Eckard Rabe** is ’n Suid-Afrikaanse akteur van die verhoog, televisie en rolprente. Hy is in 1948 op St. Winifreds, Natal, gebore en het op Port Shepstone grootgeword. Hy het drama studeer aan die Universiteit van Natal in Durban en doen van 1976 af vryskutwerk.

Hy was van 1995 tot 2009 die sakemagnaat en patriarg van die Edwards-familie in die sepie Egoli - Plek van Goud. Rabe is getroud met Debbie Taylor en het ’n dogter, Caitlin Biance, by die aktrise Jo da Silva.

## Loopbaan 
Op die verhoog het hy sy debuut in 1974 gemaak as Plaston in P.G. du Plessis se futuristiese drama *Plaston: DNS-Kind*. Hy was daarna in onder meer *The Fantastics*, *Babbelkous en Bruidegom*, ''Charley's Aunt*, *Richard III*, *The Other Side of the Swamp* en *Grease*. 

Op televisie was hy in *Wild at Heart* (2010), *Egoli – Plek van Goud* (1995–2009) en *Westgate* (1981).

## Filmografie 
* *Getroud met Rugby: Die Onvertelde Storie* (2011)
* *Catch a Fire* (2006)
* *Act of Piracy* (1990)
* *American Ninja 3: Blood Hunt* (1989)
* *Paradise Road* (1988)
* *Kampus: ’n Varsity-Storie* (1986)
* *Plekkie in die Son* (1979)
* *Springbok* (1976)
* *Daar Kom Tant Alie* (1976)
* *Dog Squad* (1973)

## Pryse 
In 1979 het Rabe die Fleur du Cap-prys vir beste manlike byspeler gewen vir *The Norman Conquests*.

## Verwysings 
## Eksterne skakels 
* *Eckard Rabe'' by Who's Who of Southern Africa 
*
Andreas (apostel)

Sint **Andreas** (Grieks: Ανδρέας, *Andreas*, "die manlike, die moedige") was 'n volgeling van Johannes die Doper en later, soos sy broer Simon Petrus, een van die twaalf apostels van Jesus van Nasaret. Hy word as die stigter en eerste biskop van die Kerk van Bisantium beskou en word daarom as beskermheilige van die Ekumeniese patriargie van Konstantinopel gesien.

Andreas het sy broer, Simon Petrus, na Jesus gelei. Hy is ook die beskermheilige van verskeie ander lande, onder andere Barbados, Oekraïne, Rusland, Sisilië, Griekeland, Siprus en Roemenië.

## Verwysings 
## Eksterne skakels 
*
Ranjit Singh

**Maharaja Ranjit Singh** (Pandjabi: ਮਹਾਰਾਜਾ ਰਣਜੀਤ ਸਿੰਘ, 13 November 1780 – 27 Junie 1839) was die stigter van die Sikh-ryk, wat in die vroeë 19de eeu in die Indiese subkontinent ontstaan het. Die ryk wat hoofsaaklik in die Punjab-gebied gebaseer was, het van 1799 tot 1849 bestaan. Lahore was die ryk se hoofstad.

Ná Ranjit Singh se dood het sy ryk 'n deel van Brits-Indië geword.

## Eksterne skakels 
*
Tetraëder

100px|links
duimnael|300px|Simmetrieë van die tetraëder: 'n -as, 'n  as en 'n spieëlvlak
'n **Tetraëder** is die eenvoudigste van die vyf Platoniese vaste liggame of Platoniese veelvlakke.

Die tetraëder bestaan uit vier gelyke gelyksydige driehoeke, wat in vier hoekpunte ontmoet. Daar is 6 gelyke sye wat hoeke van 60° met mekaar maak.

Die inhoud van 'n tetraëder met sy **s** is:

::: V = \frac{s^3}{6 \sqrt{2}}

## Chemie 
In die chemie, en veral die organiese chemie speel die tetraëder 'n sentrale rol omdat molekule dikwels hierdie vorm het. 
links|200px
'n Goeie voorbeeld is die damp van die element fosfor. Dit bestaan uit -molekule wat die hoekpunte van 'n tetraëder beset.

In hierdie geval is die middelpunt van die tetraëder leeg en die chemiese bindings volg die sye van die tetraëder.
links|200px
In die organiese chemie word dikwels 'n koolstofatoom in die tetraëder se middelpunt aangetref met vier ander atome op die hoekpunte. Die bindings is nou langs die lyne geleë wat die middelpunt met die hoekpunte verbind.

Indien hierdie vier ligande dieselfde atome betref, soos in metaan  is dit 'n perfek simmetriese tetraëder en die hoeke H-C-H wat die arme van die molekuul vorm is die tetraëderhoek:

:\alpha = arccos(-\frac{1}{3}) \approx 109.4712206^o

Indien die vier ligande nie dieselfde is nie, sal die tetraëder nie perfek simmetries wees nie en die hoeke wat die bindings vorm afwyk van die ideale waarde van die tetraëderhoek. 

Dit is byvoorbeeld die geval in ammoniak waar een van die ligande vervang is deur 'n alleenpaar. 

## Sien ook 
*Afgeleide vorm: Reuleaux-tetraëder
Mansinam

duimnael|250px|Mansinam by Manokwari op die Voëlkop.

**Mansinam** is 'n eilandjie van ongeveer 411&nbsp;ha in die baai van Doreh (Doriri) 6&nbsp;km suid van die stad Manokwari aan die ooskus van die Voëlkop-gebied van Nieu-Guinee (die Indonesiese provinsie Papua).

Die eiland het groot betekenis vir die Christene van Wes-Papua. Die eerste sendelinge, die Duitsers Carl. W. Ottow en Johann G. Geissler, het op 5 Februarie 1855 hier geland. Daar is 'n museum en 'n religieuse sentrum met 'n Jesus-beeld van 30&nbsp;m.

## Geskiedenis 
Die eiland word bewoon deur Biakkers, 'n Papoeavolk wat lank seevaarders was en die kusgebiede van Nieu-Guinee met hulle *raak*-togte geplunder het. Hulle het aan die sultan van Tidore, wes van Halmaheira, belasting  betaal, maar hy kon hulle met sy *hongi*-vloot nie onderwerp nie. Die Nederlandse koloniale outoriteite het dit as hulle gebied opgeëis. Dit was egter vyftig jaar lank 'n dooie letter, hoewel Mansinam belangrik was om die skepe van steenkool te kon voorsien. 

## Die taal 
Die sendelinge het begin om in Maleis te predik, maar later het hulle geprobeer om die plaaslike taal te leer, wat hulle *Mefoorsch* genoem het. Die naam verwys na die naburige eiland Numfor -een van die *Schouten-eilande* wat 'n dag peddel na die ooste lê. Vandag word die taal Biaks genoem na die grootste eiland van die argipel. In 1858 het hulle die eerste woordelys Maleis-*Mefoorsch* saamgestel. 'n Gesangboek volg in 1860 en 'n grammatika in 1865. Ottow het gesterf in 1862, maar daar het meer sendelinge gekom van die Utrechtse Zendings vereniging. In die begin van die 20ste eeu het F.J.F van Hasselts skoolboeke geskryf in wat hy nou *Noefoorsch* genoem het en mevrou J.L. van Hasselt het 'n sangboek saamgestel.

So het die eilandjie die basis geword vir die sending op die kuste van Nieu-Guinee.

## Verwysings
Pêrelbalalagras

**Pêrelbalalagras** of **pokogras** (*Pennisetum glaucum*) is 'n graangewas wat vir 55% van die wêreld se produksie van balalagrasse verantwoordelik is.  Dit word veral in Afrika en Asië verbou.

Dit is die hoofgraangewas van die noorde van Namibië en suidelike dele van Angola en word in Suid-Afrika ook mahangu genoem. Die optimale temperatuur vir groei is 32-35 °C en dit is goed gehard teen droogte. Die graan kom oorspronklik uit Afrika (Mali) en word al vir eeue in Indië verbou. In Amerika word dit veral as voer vir beeste gebruik. In Namibië word dit ook as 'n pap geëet, wat *oshifima* genoem word, saam met hoendervleis, bone, mopaniewurms of vis. Daar word ook 'n drankie *oshikundu* of *ontaku* van die mahangu gemaak.

## Verwysings 
## Eksterne skakels 
* 
*
Gereformeerde kerk Steynsrus

Die **Gereformeerde kerk Steynsrus** was die naasjongste gemeente in die GKSA se Klassis Oos-Vrystaat, maar het in 2011 ontbind nadat hier reeds in 2001 net 13 belydende en ses dooplidmate oorgebly het, vergeleke met onderskeidelik 28 en 12 vier jaar vantevore. Nog vier gemeentes het in daardie jaar ophou bestaan: Krugersdorp-Oos (gestig in 1978), Noordbrug (1957), Potchefstroom-Noord (1949, met Noordbrug saamgesmelt as Die Bult) en Westonaria (1961). Twee jaar ná Steynsrus het ook die naasoudste gemeente in die Klassis Oos-Vrystaat, Tweespruit, ontbind toe ook daar net sowat 13 belydende lidmate oor was.

Die geskiedenis van die Gereformeerde kerk Steynsrus is nou vervleg met dié van die Gereformeerde kerk Lindley. Op 3 Januarie 1911 het 'n groep lidmate van die NG gemeente Lindley byeengekom aan huis van P.C. Oosthuizen om vas te stel hoeveel bereid was om hulle lidmaatskap van die NG Kerk te beëindig weens allerlei besware. Op 'n gemeentevergadering op 25 Maart 1911 op die plaas Klipdrif is saam met Steynsrus 'n gemeente gestig wat sou bekendstaan as die Gereformeerde Kerk onder die Kruis. In 1913 of '14 sou hulle met die Gereformeerde Kerk verenig. 

Op 'n gemeentevergadering op Steynsrus op 22 Oktober 1912 is besluit om 'n kerkgebou op Steynsrus op te rig. Met 'n volgende vergadering is besluit om die kerkgebou liewer op Lindley te bou. In 1916 het die Steynsrus-wyk amptelik tot stand gekom en is daar met die oprigting van 'n kerkgebou begin. P.C. Oosthuizen het 'n pastorie aan die gemeente geskenk. Die predikant van die Gereformeerde kerk Lindley het op Steynsrus gewoon. Later is albei geboue verkoop en die predikant het op Lindley gaan woon. In 1952 is ’n nuwe kerkgebou op Steynsrus in gebruik geneem, maar eers in 1983 is die Gereformeerde kerk Steynsrus amptelik afgestig.

## Predikant 
# Boshoff, Marthinus Christoffel, 1983 – 1985 (in kombinasie met Lindley)
# Malan, Daniël Jacobus, 1986 – 2001 (in kombinasie met Lindley (aanvaar sy emeritaat om mediese redes)

## Bronne 
* Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
* Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
* Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
* Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
* Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Steynsrus
Mark Andrews

**Mark Andrews** (geb. 21 Februarie 1972 in Elliot) is 'n voormalige Suid-Afrikaanse rugbyspeler. Hy het as 'n slot en agsteman vir die Springbokke uitgedraf. Hy was die eerste Springbok om in 50 toetswedstryde te speel en sy toetstotaal van 77 (1994–2002) was destyds 'n rekord, so ook sy 12 drieë as Springbokvoorspeler.

Andrews was 'n Juniorspringbok in waterpolo terwyl hy nog op skool was. Hy skakel later oor na rugby en was reeds op skool en later op universiteit as 'n kranige rugbyspeler raakgesien. In 1995 en 1996 speel hy vir die Natalse Haaie in die Curriebekerkompetisie.

Hy maak sy debuut op internasionale vlak vir Suid-Afrika op 11 Junie 1994 teen Engeland in Kaapstad. Hy het 77 toetswedstryde en 13 midweek-wedstryde vir Suid-Afrika gespeel. Oor sy toetsloopbaan het hy 12 drieë gedruk wat 60 toetspunte verteenwoordig.

Andrews was 'n lid van die span wat die Rugbywêreldbeker in 1995 gewen het. 'n Ander boorling van Elliot, Os du Randt, was ook deel van die span gewees. Hy was ook deel van die Suid-Afrikaanse span tydens die Rugbywêreldbeker 1999.

## Verwysings 
## Eksterne skakels 
* Profiel op sarugby.net
* Profiel op whoswhosa.co.za
Andy Capp

duimnael|Beeld van Andy Capp in Hartlepool, Engeland

**Andy Capp** is 'n Britse strokiesverhaal wat deur die spotprenttekenaar Reg Smythe (1917–1998) geskep is. Dit is sedert 5 Augustus 1957 in *The Daily Mirror* en *The Sunday Mirror* gepubliseer. Dit was oorspronklik 'n enkel-paneel-spotprent, maar is later na vier panele uitgebrei. Die verhaal is later in koerante wêreldwyd, en ook in Afrikaanse koerante, gepubliseer.

Smythe het die strokiesprent op die lewens van sy pa en ma gebaseer. Dit beeld die doen en late van die fiktiewe hoofkarakters, *Andy Capp* en sy vrou *Flo(rrie)*, uit. In die storie het Andy Capp 'n permanente dors, is lief vir dobbel en allergies vir werk.

Die titel van die strokiesverhaal is 'n woordspeling op die plaaslike uitspraak van die Engelse woord, "*handicap*". Die "*Capp*" wys na Andy se slap pet wat altyd oor sy oë hang ('n metafoor vir sy uitkyk op die lewe). Smythe het ook geglo dat hy nie goed met die teken van gesigte was nie, en die slap pet het hom dié verleentheid gespaar.

## Ontstaan en voortsetting 
Smythe het as 'n stuurjonge in 'n slaghuis begin werk. Wanneer hy met tye sonder werk was, het hy en sy pa snoeker gespeel. Die een wat verloor het, moes vir 'n drankie uit sy werkloosheidstoelae betaal. Smythe het later in die poskantoor begin werk. Hy maak 'n skets vir 'n personeelfunksie wat só 'n sukses was, dat hy 30 sketse geteken het om aan 'n koerant te verkoop. Uiteindelik is hy gevra om 'n gereelde strokiesprent te skep. Hy het die storielyn op die werkersklas van Noord-Engeland met hul pette, hul bier en hul slim plannetjies om lyf weg te steek gebou.

Smythe is op 13 Junie 1998 oorlede, maar die oorspronklike strokiesverhaal is onverpoos voortgesit. Vir 'n geruime tyd was die skrywer en kunstenaar nie genoem nie, maar sedert November 2004 is krediet aan Roger Mahoney (kunstenaar) en Roger Kettle (skrywer) gegee. Daarna is die trio, Mahoney, Goldsmith en Garnett, vir die strokiesverhaal gekrediteer.

## Verwysings
Gereformeerde kerk Vanderbijlpark-Noord

Die **Gereformeerde kerk Vanderbijlpark-Noord** was die jongste en ook die kleinste van die vier gemeentes van die GKSA wat tussen 1951 en 1988 op die nywerheidsdorp Vanderbijlpark in die suide van die huidige provisie Gauteng gestig is. Die kerkgebou van die gemeente Vanderbijlpark op die hoek van Bequerrel- en Lodgestraat was ook Vanderbijlpark-Noord se plek van samekoms.

Weens die afname in die getal Gereformeerde lidmate op die dorp (in 1997 was die sieletal byvoorbeeld 1 778, vergeleke met 852 einde 2015), is al vier die gemeentes mettertyd ingelyf sodat net Vanderbijlpark-Trinitas, gestig in 2009, oorbly. Die Gereformeerde kerk Vanderbijlpark het in 1951 van die Gereformeerde kerk Vereeniging afgestig nadat ’n staalnywerheid hier gevestig is. In Mei 1962 het dit nodig geword om Vanderbijlpark-Suid af te stig en uit dié gemeente het die Gereformeerde kerk Vanderbijlpark-Oos op 9 Junie 1974 ontstaan. Veertien jaar, in 1988, later het die Vanderbijlpark-Noord aan die beurt gekom. 

Nadat Vanderbijlpark en Vanderbijlpark-Noord se lidmate skerp afgeneem het (laasgenoemde het reeds in 1997 net 122 belydende en 34 dooplidmate gehad), het die twee gemeentes in 2000 saamgesmelt as die Gereformeerde kerk Vanderbijl met 256 belydende en 66 dooplidmate. Toe nog het die Suid-gemeente ’n sieletal van 445 gehad en die Oos-gemeente 788. Algaande het die drie oorblywende gemeentes se lidmaattal egter bly afneem sodat al drie in 2009 saamgesmelt het as die Gereformeerde kerk Vanderbijlpark-Trinitas. 

## Predikant 
# Van Bemmel, 1988 – 2000 (van 1986 Vanderbijlpark;  Vanderbijl 2001 – 2009; Vanderbijlpark-Trinitas 2009 – 2014) (aanvaar sy emeritaat)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
* Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
* Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
* Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
* Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Sien ook 
* NG gemeente Vanderbijlpark-Noord
Sigma (onderneming)

**Sigma** (Japannees: **Kabushiki kaisha Shiguma** 株式会社シグマ) is 'n Japannese familie-onderneming wat onder die wêreld se voorste vervaardigers van digitale kameras, objektiewe, flitsligte en ander fotografiese toebehore gereken word. Sigma het internasionaal veral bekendheid verwerf as die wêreld se grootste onafhanklike vervaardiger van objektiewe.

Die onderneming is in 1961 in Setagaya deur Michihiro Yamaki gestig wat tot sy afsterwe in die ouderdom van 78 in 2012 as Sigma se hoof uitvoerende beampte gedien het. Sigma se produkte word uitsluitlik in die onderneming se Aizu-aanleg in Bandai in die Japannese prefektuur Fukushima vervaardig. Naas sy hoofkwartier in Kawasaki (prefektuur Kanagawa) het Sigma oorsese filiale in die Verenigde State, Hongkong, Singapoer, Duitsland, Frankryk, die Verenigde Koninkryk en Nederland.
Gereformeerde kerk Vereeniging-Noord

Die **Gereformeerde kerk Vereeniging-Noord** was die mees kortstondige van die drie Afrikaanse gemeentes van die GKSA wat tussen 1927 en 1982 in Vereeniging in die Vaaldriehoek gestig is.

Vereeniging-Noord het in 1982 afgestig, waarskynlik van die Gereformeerde kerk Vereeniging, en het veral die noordwestelike dele van die dorp omvat, onder meer gevestigde gebiede soos Vereeniging 1 en Duncanville, maar ook nuwe gedeeltes soos Sonlandpark en Falconridge. In 1990 het die gemeente bestaan uit 400 siele.

Die kerkraad het as eienaarbouer van die kerkkompleks by Cas Maartenstraat 20 opgetree. Oudl. Danie van der Merwe het die bouwerk verrig en binne 16 maande het ’n pastorie, saal met kombuis, kantoor en konsistorie verrys. Hierdie kompleks is veeldoelig ontwerp sodat dit gedurende die week as kleuterskool vir sowat 60 kleuters kon dien. Die saalkerk is op 23 Februarie 1986 in gebruik geneem, net nege jaar voor die gemeente in 1995 saam met die oorspronklike Gereformeerde kerk Vereeniging die nuwe gemeente Vereeniging '95 gevorm het. Die saamgestelde gemeente (wat in 2013 net 185 belydende en 30 dooplidmate gehad het) het die ou Vereeniging-kerkgebou op die hoek van Bothastraat en Greylaan gebruik, maar vandat Vereeniging '95 en Vereeniging-Oos (met sy 362 belydende en 78 dooplidmate) in 2014 saamgesmelt het onder die ou naam Vereeniging, kom die lidmate byeen in die kerkgebou van die ou Vereeniging-Oos op die hoek van Thames- en Thayrylaand, Drie Riviere.

## Predikante 
# Cloete, Hendrik Bernardus, 1983 (verlaat die bediening)
# Van der Merwe, Coert Grobbelaar, 1984 –1995 (waarna Vereeniging '95 tot 1999)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1960. *Almanak van die Gereformeerde Kerk in Suid-Afrika vir die jaar 1961*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* Gereformeerde kerk Vanderbijlpark
* NG gemeente Vereeniging
D'Kar

'''D'Kar** of **Dekar''' is ’n dorpie in die distrik Ghanzi van Botswana. Dis sowat 40&nbsp;km oos van die distriksetel, Ghanzi, geleë. Tydens die 2001-sensus was die bevolking 943, maar 10 jaar later het dit toegeneem tot 1&nbsp;668.

## Agtergrond 
duimnael|links|270px|'n Leerlooiery op D'Kar.
D'Kar was ’n plaas van die Gereformeerde kerk Ghanzi, waar ’n gemeente van 1948 tot 1963 en weer van 1981 tot 1994 bestaan het, maar het in ’n plattelandse nedersetting ontwikkel nadat dit aan die Narosprekende San geskenk is. Die Christelike Gereformeerde Kerke in Nederland het die distrik Ghanzi in 1990 as sendingveld aanvaar ná ’n versoek van die Nederduitse Gereformeerde Kerk van D'Kar. Sendelinge is gestuur om die Bybel te vertaal, sendingwerk te doen en kerk te plant onder die Naro, hoewel die werk daardeur bemoeilik word dat die San gewoond daaraan is om gedurig rond te trek.

## Hede 
Die dorpie word deur die NG Kerk bestuur. Dit het ’n winkel, motorhawe, skool en kliniek. Die hoofpad loop sowat 1&nbsp;km by die dorpie verby, maar in die nedersetting self is net een teerstraat, die res is stofstrate. Een van die toeriste-aantreklikhede is Kuru, ’n San-projek met ’n winkel waar handgemaakte produkte van die plaaslike bevolking gekoop kan word. Die opbrengs word teruggeploeg in die gemeenskap.

## Sien ook 
* Gereformeerde kerk D'Kar

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  
*  Die Christelike Gereformeerde Kerke in Nederland se webtuiste. URL besoek op 31 Januarie 2016.

## Verwysings 
## Eksterne skakels 
*  Besonderhede oor die Kuru D'Kar Trust . URL besoek op 31 Januarie 2016.
*  Die Kuru-kunsprojek. URL besoek op 31 Januarie 2016.
*  Moontlik die destydse Gereformeerde kerk op D'Kar, soos te sien op Google Maps. URl besoek op 31 Januarie 2016.
Jennifer Aniston

**Jennifer Joanna Aniston** Haar pa, John, is Grieks en ’n boorling van Kreta, en haar ma, Nancy Dow, is in New York-stad gebore. Aniston het twee halfbroers. Haar pa is veral bekend vir sy rol as Victor Kiriakis in die sepie *Days of Our Lives*, wat hy in 1985 geskep het. 

## Loopbaan 
Aniston het internasionaal bekend geraak danksy haar rol as Rachel Green in die gewilde TV-sitkom *Friends* (1994–2004), waarvoor sy ’n Emmy, Golden Globe en Screen Actors Guild Award gewen het. Die karakter was baie gewild en is erken as een van die 100 beste vrouekarakters op Amerikaanse TV.

Aniston het die vroulike hoofrol in verskeie komedie- en romantiese komedieprente vertolk. Treffers waarin sy te sien was, sluit in *Bruce Almighty* (2003), *The Break-Up* (2006), *Marley & Me* (2008),  *Just Go with It* (2011), *Horrible Bosses* (2011) en ''We're the Millers* (2013). Elkeen van hulle het wêreldwyd meer as $200&nbsp;miljoen laat inrol. Sy het die beste resensies gekry vir haar spel in *The Good Girl* (2002) en *Cake* (2014). Vir laasgenoemde is sy benoem vir ’n Golden Globe en Screen Actors Guild Award vir beste aktrise. Ander prente sluit in *Along Came Polly* (2004) en *He's Just Not That Into You* (2009). In 2008 was sy ’n medestigter van die vervaardigingsmaatskappy Echo Films.

Aniston het in 2012 ’n ster gekry op die Hollywood Walk of Fame. Sy is een van die bes betaalde aktrises in Hollywood en in 2014 is haar fortuin op $150&nbsp;miljoen geraam. Sy is ook al ’n paar keer aangewys as een van die wêreld se mooiste vroue. 

Haar persoonlike lewe wek ook wyd belangstelling. Sy is in 2005 geskei van Brad Pitt, met wie sy vyf jaar getroud was. Sy is in 2015 getroud met die akteur Justin Theroux.

## Filmografie 
duimnael|180px|Aniston in 2009 by die première van *He's Just Not That Into You*.

**Leprechaun* (1993)
**She's the One* (1996)
**Picture Perfect* (1997)
**The Object of My Affection* (1998)
**Office Space* (1999)
**The Iron Giant* (1999)
**Rock Star* (2001)
**The Good Girl* (2002)
**Bruce Almighty* (2003)
**Along Came Polly* (2004)
**Derailed* (2005)
**Rumor Has It...* (2005)
**The Break-Up* (2006)
**Marley & Me* (2008)
**He's Just Not That into You* (2009)
**The Bounty Hunter* (2010)
**The Switch* (2010)
**Just Go with It* (2011)
**Horrible Bosses* (2011)
**Wanderlust* (2012)
**We're the Millers* (2013)
**Life of Crime* (2014)
**Horrible Bosses 2* (2014)
**Cake* (2015)
**She's Funny That Way* (2015)
**Mother's Day* (2016)
**The Yellow Birds'' (2016)

## Verwysings 
## Verdere leesstof 
* 
* 
* 
* 

## Eksterne skakels 
*
* 
* 15px Hierdie artikel is vertaal uit die Engelse Wikipedia
Gereformeerde kerk Graaff-Reinet

links|300px|duimnael|Die Gereformeerde kerk Graaff-Reinet.

[duimnael|regs|240px|Mev. (ds.). [Pieter Kuypers Albertyn|P.K. Albertyn, eggenote van die medeleraar van die NG gemeente Graaff-Reinet van 1909–'21, het die gebou se hoeksteen op 9 Julie 1913 gelê.]]

[duimnael|regs|240px|Hierdie gedenksteen gedenk blykbaar die oorname van die gebou op [21 Mei 2006 deur die Gereformeerde kerk Middelburg, Kaap, waarvan Graaff-Reinet destyds nog deel was.]]

Die **Gereformeerde kerk Graaff-Reinet** is die jongste en naaskleinste van die 12 gemeentes in die GKSA se Klassis Karoo-Kei.

Die gemeente het in 2009 van die Gereformeerde kerk Middelburg, Kaap, afgestig en sluit buite die hoofdorp, Graaff-Reinet (wie se plaaslike NG moedergemeente reeds in 1792 gestig is), ook die dorpe Aberdeen (plaaslike NG gemeente in 1855 gestig), Jansenville (ook in 1855), Nieu-Bethesda (1878) en Pearston (1859) in. 

Terwyl Middelburg, Kaap, se belydende lidmate van 2011 tot 2016 afgeneem het van 122 tot 104 en die dooplidmate van 25 tot 18, het Graaff-Reinet se belydende lidmate toegeneem van 28 tot 40 (43 in 2015) en sy dooplidmate van vyf tot agt (ses in 2015). So was dit vir die gemeente in 2016 moontlik om ’n eie leraar te beroep en het prop. G.M. (Marnix) Boersema die beroep middel Januarie aanvaar nadat prop. B.A. (Banie) van der Walt die beroep op hom uitgebring sowat ’n week vantevore, bedank het.

Op Sondag 13 Augustus 2017 was Bernhard Maurits Boersema, ds. Marnix en mev. Clarinda Boersema, se eersteling die eerste baba wat in die Gereformeerde Kerk Graaff-Reinet gedoop is sedert die kerk 'n selfstandige gemeente geword het. Sy pa het hom gedoop.

Die gemeente se geskiedkundige kerkgebou is geleë by Bourkestraat 78, Graaff-Reinet.

## Predikant 
# Boersema, Guido Marnix, 2016 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.

## Eksterne skakel 
*  Die kerkgebou, soos te sien op Google Maps. URL besoek op 1 Februarie 2016.
Michael Keaton

**Michael Keaton** (gebore as **Michael John Douglas**, 5 September 1951) is ’n Amerikaanse akteur. Hy het beroemd geraak danksy komedierolle en later vir sy vertolking van Batman in *Batman* en *Batman Returns*.

## Vroeë lewe 
Keaton was die jongste van sewe kinders en is in Robinson Township in Pennsilvanië gebore. Sy pa, George A. Douglas, was ’n siviele ingenieur en sy ma, Leona Elizabeth Loftus, ’n huisvrou. Sy ma was Iers en sy pa van Engelse, Skotse en Duitse afkoms. 

## Loopbaan 
Keaton het bekendheid verwerf vir sy rolle in komedies soos *Night Shift* (1982), *Mr. Mom* (1983), *Johnny Dangerously* (1984) en *Beetlejuice* (1988). Hy het ook lof gekry vir sy spel as Batman/Bruce Wayne in *Batman* (1989) en *Batman Returns* (1992). Sedertdien het hy in ’n verskeidenheid prente verskyn wat wissel van dramas en romantiese komedies tot rillers en aksieflieks soos *Clean and Sober* (1988), *The Dream Team* (1989), *Pacific Heights* (1990), *Much Ado About Nothing* (1993), *My Life* (1993), *The Paper* (1994), *Multiplicity* (1996), *Jackie Brown* (1997), *The Other Guys* (2010), *Need for Speed* (2014) en *RoboCop* (2014). Hy was ook die stem van karakters in prente soos *Cars* (2006), *Toy Story 3* (2010) en *Minions* (2015).

Vir sy spel in *Birdman* (2014) het hy groot lof ingepalm, asook ’n Golden Globe vir beste akteur in ’n musiekprent of komedie, die Critics' Choice Award vir beste akteur en hy is benoem vir ’n Screen Actors Guild Award, British Academy Film Award en Oscar in dieselfde kategorie. Hy het voorheen ’n Golden Globe-benoeming gekry vir *Live from Baghdad* (2002) en ’n Screen Actors Guild Award-benoeming vir *The Company* (2007). Hy het ’n prys vir sy lewenslange bydrae gekry op die Hollywood- en die Zürich-rolprentfees.

Op 18 Januarie 2016 is hy aangewys as ’n offisier van die Orde van Kuns en Lettere in Frankryk.

## Filmografie 
280px|duimnael|Benjamin Kanes en Michael Keaton repeteer vir ’n aksietoneel in *Birdman*.

## Verwysings 
## Eksterne skakels 
*
* 
* 15px Hierdie artikel is vertaal uit die Engelse Wikipedia
Rukwameer

[duimnael|links|Kaart van die [Groot Mere van Afrika:Albertmeer (*Lake Albert*)Edwardmeer (*Lake Edward*)Kivumeer (*Lake Kivu*)Kyogameer (*Lake Kyoga*)Malawimeer (*Lake Malawi*)Mwerumeer (*Lake Mweru*)Rukwameer (*Lake Rukwa*)Tanganjikameer (*Lake Tanganyika*)Turkanameer (*Lake Turkana*)Victoriameer (*Lake Victoria*)]]
Die **Rukwameer** (Engels: *Lake Rukwa*) is 'n alkaliese meer geleë in die suidooste van Tanzanië. Die meer het 'n oppervlakte van 5&nbsp;760 vierkante kilometer en 'n diepte van tot 5 meter en is gemiddeld 3 meter diep.

Die Rukwameer is een van die Groot Mere van Afrika se kleinste mere en is halfpad tussen die Tanganjikameer in die weste en die Malawimeer in die suide geleë. Die meer is in 'n vallei geleë wat ewewydig tot die Groot Skeurvallei verloop. Die gebied rondom die meer is yl bevolk, groter nedersettings rondom die meer sluit in Rungwa en Sumbawanga.

## Eksterne skakels
Gereformeerde kerk Namib-Kus

Die **Gereformeerde kerk Namib-Kus** is die naasjongste van die 15 gemeentes in die GKSA se Klassis Waterberg. Dis een van vyf Nambiese gemeentes wat tot dié Klassis behoort, pleks van die Klassis Etosha, soos al die ander Gereformeerde kerke in die land. Die Gereformeerde kerk Otjiwarongo het in 2015 teruggegaan van Waterberg na Etosha.

Die Gereformeerde kerk Namib-Kus is in 2006 gestig en sluit die dorpe Walvisbaai, Swakopmund en Hentiesbaai in. Einde 2011 was hier 23 belydende en vier dooplidmate, maar einde 2015 het dit toegeneem tot onderskeidelik 31 en agt. In dieselfde tyd het die Gereformeerde kerk Walvisbaai se belydende lidmate van 208 tot 202 afgeneem en die dooplidmate van 66 tot 65. Die Gereformeerde kerk Hentiesbaai se belydende lidmate het van 62 tot 57 afgeneem en sy dooplidmate van drie tot vyf toegeneem.  

Ds. J.P. le Roux bedien Namib-Kus sedert 2013 in kombinasie met Khomas-Hoogland en Aranos, wat albei ook tot die Klassis Waterberg behoort. Die afstand wat hy moet aflê van Aranos na Hentiesbaai oor Swakopmund is sowat 760&nbsp;km.

## Predikant 
# Le Roux, Jacobus Petrus, 2013 – hede (in kombinasie met Aranos en Khomas-Hoogland) 

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Gereformeerde kerk Sanveld

duimnael|regs|200px|Ds. Jeremia Moletsane word in 2014 deur dr. Callie Opperman as leraar van die Gereformeerde kerk Sanveld bevestig.

[duimnael|regs|270px|Die kerkgebou op [Drimiopsis.]]

Die **Gereformeerde kerk Sanveld** is die jongste van die 14 gemeentes in die GKSA se Klassis Etosha, wat uitsluitlik uit Namibiese gemeentes bestaan. Daar is egter altesaam 18 Gereformeerde kerke in dié land, maar vier het afgeskei. 

Die gemeente is in 2009 gestig as uitvloeisel van die Gereformeerde Kerke se sendingwerk onder die San in die ooste van Namibië. Lidmate kom vir eredienste bymekaar in die Primêre Skool Hippo op die plaas Hippo in die omgewing van Drimiopsis, sowat 40&nbsp;km noord van Gobabis in die Omahekestreek. Die belydende lidmate het einde 2015 150 getel en die dooplidmate 422 vir ’n sieletal van 572, die grootste Gereformeerde gemeente in Namibië, hoewel vyf gemeentes meer belydende lidmate gehad het.

## Predikante 
# Kotzee, Dirk, 2010 – 2012
# Moletsane, Tshidiso, 2013 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Vogel, Willem (red.). 2015. *Die Almanak van die Gereformeerde Kerke in Suid-Afrika vir die jaar 2016*. Potchefstroom: Administratiewe Buro.
Bangweulumeer

duimnael|links|Moeraslande tydens die droë seisoen
Die **Bangweulumeer** (Engels: *Lake Bangweulu*) is 'n varswatermeer geleë in die noordooste van Zambië. Die meer het 'n oppervlakte van 15&nbsp;100 vierkante kilometer en is daarmee die grootste meer van Zambië. *Bangweulumeer* beteken "waar die water die lug ontmoet" in verskeie Bantoetale.

Die Bangweulumeer is een van die Groot Mere van Afrika se kleinste mere en is suidwes van die Mwerumeer, suidoos van die Tanganjikameer en wes van die Malawimeer geleë. Die grootste rivier, wat in die Bangweulumeer vloei, is die Chambeshirivier. Die grootste rivier, wat uit die Mwerumeer uitmond, is die Luapularivier, wat verder noord in die Mwerumeer mond en aansluitend in die Kongorivier vloei.

## Eksterne skakels